作者：方君遇
词牌/韵律：风流子

paragraphs: 春被雨禁持。
伤心事、仿佛去年时。
记芳径暮归，褪妆微醉，暗帏先寝，闻笑佯痴。
回首别离容易过，杨柳又依依。
红烛怨歌，鬓花零落，青绫牵梦，屏影参差。
桃源今何在，刘郎去，应念瘦损香肌。
误约夜阑，从前怪我都疑。
但怕收残泪，对人徐语，指弹新恨，推户潜窥。
还是恹恹病也，无计怜伊。